smcproject/ml-wiki-sentences huggingface dataset:
കിഴക്കും തെക്കു കിഴക്കും വനങ്ങൾ നിറഞ്ഞ മലയിടുക്കുകളും വടക്കുപടിഞ്ഞാറൻ യുനാൻ, പടിഞ്ഞാറൻ സിചുവൻ ( ഹെംഗ്ഡാൻ പർവതനിരകൾ ) എന്നിവിടങ്ങളിലെ സാൽവീൻ, മെക്കോങ്, യാങ്സി നദികളുടെ അത്യുന്നതഭാഗങ്ങളുമാണ് മലനിരകളിലെ വനപ്രദേശത്തെ കരകൗശലവും നദീതീരത്ത് ഭൂമിശാസ്ത്രവും.
പടിഞ്ഞാറ് വടക്കൻ കാശ്മീറിലെ കാരകോറം നിരകൾ  തിബത്തൻ പീഠഭൂമിക്ക് അടുത്തായി നിലകൊള്ളുന്നു.
പടിഞ്ഞാറൻ ടിബറ്റൻ പീഠഭൂമിയിലെ മാനസസരോവര തടാകത്തിനു സമീപമായാണ് സിന്ധു നദി ഉൽഭവിക്കുന്നത്.
ടിബറ്റൻ പീഠഭൂമിയിൽ നാവാ പട്ടണത്തിനു പുറത്ത് സ്ഥാപിക്കപ്പെട്ടിരിക്കുന്ന ടിബറ്റൻ ബുദ്ധ സ്തൂപവും വസതികളും.
തിബത്തൻ പീഠഭൂമിയിൽ വളരെ വൈവിധ്യമാർന്ന ആവാസവ്യവസ്ഥകൾ കാണപ്പെടുന്നു.
ഇവിടെ കണ്ടുവരുന്ന ജീവികളിൽ ചെന്നായ് , ഹിമപ്പുലി , യാക്ക് , കാട്ടുകഴുത , സാരസം , കഴുകൻ , വാത്ത , പാമ്പ്‌ , എരുമ എന്നിവ ഉൾപ്പെടുന്നു.
സമുദ്രനിരപ്പിൽനിന്നും 6,500 metres (21,300 ft) ഉയരമുള്ള സ്ഥലങ്ങളിൽവരെ കാണപ്പെടുന്ന യൂഫ്രൈസ് ഓമ്നിസൂപ്പർസ്റ്റെസ് എന്നയിനം ചിലന്തിയെയും ഇവിടെ കണ്ടുവരുന്നു ചരിത്രം നാടോടിയായ മേച്ചിൽക്കാർ നാംസ്റ്റോ തടാകത്തിന് സമീപം.
ഏഷ്യയിലും ആഫ്രിക്കയിലും ഒരുകാലത്ത് നിലവിലുണ്ടായിരുന്ന നാടോടികളുടെ ജീവിതരീതികളുടെ അവശേഷിപ്പ് ഇവിടെ ദൃശ്യമാണ്, ടിബറ്റൻ ജനതയിൽ 40% ആൾക്കാർ നാടോടികൾ ആണ്.
കൃഷിക്ക് അനുയോഗ്യമല്ലാത്ത പുൽമേടുകളിൽ ആടുമാടുകളെ മേച്ച് ജീവിതം പുലർത്തുന്ന രീതിയാണ് ഇവിടെ കണ്ടുവരുന്നത്.
ഇന്ത്യയിൽ ആദ്യമായി മനുഷ്യർ താമസിക്കാൻ തുടങ്ങിയ കാലഘട്ടത്തിൽ പുരാതനമനുഷ്യർ തിബത്തിലൂടെ കടന്നുപോയിരിക്കാമെന്ന് കരുതപ്പെടുന്നു.
ഇരുപത്തിഒന്നായിരം വർഷങ്ങൾക്കുമുൻപെ ഇവിടെ ആധുനിക മനുഷ്യർ താമസമാരംഭിച്ചു.
എന്നാൽ ഈ ജനവിഭാഗത്തെ 3000 ബി.സിയോടെ വടക്കൻ ചൈനയിൽനിന്നും വന്നവർ മിക്കവാറും തുടച്ചുമാറ്റി ഇവിടെ നിലനിന്നിരുന്ന സംസ്കാരങ്ങളിൽ പ്രധാനപ്പെട്ട ഒന്ന് ഏഴാം നൂറ്റാണ്ടു മുതൽ ഒൻപതാം നൂറ്റാണ്ട് വരെ ഇവിടെ ഭരിച്ചിരുന്ന ടിബെറ്റൻ സാമ്രാജ്യം ആയിരുന്നു, ( തിബറ്റൻ : བོད་ཆེན་པོ ; വൈൽ : bod chen po , "Great Tibet") ഈ സാമ്രാജ്യത്തിന്റെ അതിർത്തികൾ തിബെത്തിനു പുറത്തു പൂർവ്വേഷ്യ, ദക്ഷിണേഷ്യ, മധ്യേഷ്യ എന്നീ പ്രദേശങ്ങളിൽ വരെ വ്യാപിച്ചിരുന്നു അവലംബം
ഡോണെഗൽ ഇംഗ്ലീഷ് വിലാസം https://ml.wikipedia.org/wiki/Donegal
അയർലണ്ടിന്റെ വടക്കുപടിഞ്ഞാറൻ തീരത്ത് അൾസ്റ്റർ പ്രവിശ്യയിൽ ഉൾപ്പെടുന്ന മൂന്ന് കൗണ്ടികളിൽ ഒന്നാണ് ഡോണെഗൽ .
4861 ചതുരശ്ര കിലോമീറ്ററാണ് വിസ്തീർണ്ണം.
ലെറ്റർ കെന്നിയാണ് ഏറ്റവും വലിയ പട്ടണം.
4° ആണ് ഡോണെഗലിൽ അനുഭവപ്പെടുന്ന ഏറ്റവും കുറഞ്ഞ താപനില, കൂടിയ താപനില 17° ഉം.
തീരത്തോട് അടുത്ത പ്രദേശങ്ങളിലാണ് താപനിലയിൽ വർധനവ് അനുഭവപ്പെടുന്നത്.
താഴ്ന്ന പ്രദേശങ്ങളിൽ 100 സെന്റീമീറ്ററും പർവതപ്രദേശങ്ങളിൽ 200 സെന്റീമീറ്ററും വാർഷിക മഴ ലഭിക്കുന്നു.
ഡോണെഗൽ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 8 (46) 7 (45) 9 (48) 10 (50) 13 (55) 15 (59) 16 (61) 17 (62) 15 (59) 13 (55) 10 (50) 8 (47) 11.8 (53.1) ശരാശരി താഴ്ന്ന °C (°F) 3 (38) 3 (37) 4 (39) 5 (41) 7 (45) 9 (49) 11 (52) 11 (52) 10 (50) 8 (47) 5 (41) 4 (40) 6.7 (44.3) മഴ/മഞ്ഞ് mm (inches) 114 (4.5) 80 (3) 86 (3.4) 58 (2.3) 58 (2.3) 64 (2.5) 71 (2.8) 91 (3.6) 100 (4) 119 (4.7) 114 (4.5) 104 (4.1) 1,059 (41.7) ശരാ.
മഴ/മഞ്ഞു ദിവസങ്ങൾ 19 13 16 12 12 13 13 15 16 18 18 18 183 ഉറവിടം: Weatherbase അവലംബം പുറത്തേക്കുള്ള കണ്ണികൾ Donegal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official town website Donegal Public Art
ഡോനട്ട് ഇംഗ്ലീഷ് വിലാസം https://ml.wikipedia.org/wiki/Doughnut ഡോനട്ടുകൾ
യു.എസ്.എയിലും മറ്റ് പാശ്ചാത്യ നാടുകളിലും പ്രചാരത്തിലുള്ള ഒരു മധുരപലഹാരമാണ് ഡോനട്ട് .doughnut or donut (/ˈdoʊnət/ or /ˈdoʊnʌt/ ) പാകം ചെയ്യുന്ന വിധം
മൈദ , മുട്ട , പഞ്ചസാര , വെണ്ണ , ബേക്കിങ്ങ് പൌഡർ , യീസ്റ്റ് തുടങ്ങിയവ ഉപയോഗിച്ചാണ് ഇത് ഉണ്ടാക്കുന്നത്.
മൈദ -2 കപ്പ്
മുട്ട -1
പഞ്ചസാര -1 കപ്പ് 
വെണ്ണ -2 ടേബിൾ സ്പൂൺ
ബേക്കിങ്ങ് പൌഡർ -അര ടീസ്പൂൺ 
വെള്ളം,ഉപ്പ് -പാകത്തിന്
ബേക്കിങ്ങ് പൌഡർ,മൈദ ഇവ അരിച്ചെടുക്കുക.
ബട്ടറും മുട്ട അടിച്ചതും കൂടെ യോജിപ്പിച്ച് പഞ്ചസാര
പൊടിച്ച് ചേർത്തിളക്കുക.
ഉപ്പും വെള്ളവും മൈദയും കൂടി ബട്ടർ കൂട്ടും ചേർത്ത് ചപ്പാത്തി പരുവത്തിൽ കുഴച്ച്
നാലു ഭാഗമാക്കുക.
ഒരു ഭാഗം എടുത്തു പരത്തി ഡോനട്ട് അച്ചുകൊണ്ട് മുറിച്ച് എണ്ണയിൽ വറുത്തു കോരുക.
ഇതിന്റെ മുകളിൽ പൊടിച്ച പഞ്ചസാര തൂകി ഉപയോഗിക്കുക.
ഡോപാമിൻ ഇംഗ്ലീഷ് വിലാസം https://ml.wikipedia.org/wiki/Dopamine
ഒരു നാഡിയിലെക്കോ പേശിയിലെക്കോ ഒരു സംജ്ഞ കടത്തി വിടുന്നതിനായി ഒരു നാഡീ തന്തൂ ഉദ്പാദിപ്പിക്കുന്ന ഒരു രാസപദാർത്ഥമാണ് dopamine .
മസ്തിഷ്കത്തിൽ ഉള്ള ഒരു പ്രധാനപെട്ട രാസപദാർത്ഥം ആണിത്.
ഒരു വ്യക്തിയെ സന്തോഷവാൻ ആക്കി നിലനിർത്തുന്നതിൽ ഡോപ്പാമിൻ വലിയപങ്കുവഹിക്കുന്നുണ്ട്.
മസ്തിഷ്കത്തിൽ ആവശ്യത്തിനു ഡോപ്പാമിൻ ഉദ്പാദനം നടക്കാതെ വന്നാൽ അയാൾക്ക് പാർക്കിൻസൺസ് രോഗം വരാനുള്ള സാധ്യത കൂടുതലാണ് .
ഡോപ്ലർ പ്രഭാവം ഇംഗ്ലീഷ് വിലാസം https://ml.wikipedia.org/wiki/Doppler_effect സ്രോതസ്സിന്റെ ചലനം മൂലം നിരീക്ഷകനനുഭവപ്പെടുന്ന തരംഗദൈർഘ്യ വ്യത്യാസം.
തരംഗസ്രോതസ്സും നിരീക്ഷകനും തമ്മിൽ ആപേക്ഷിക ചലനം ഉള്ളപ്പോൾ നിരീക്ഷിത തരംഗത്തിന്റെ ആവൃത്തിയിൽ (frequency) അനുഭവപ്പെടുന്ന മാറ്റമാണ് ഡോപ്ലർ പ്രഭാവം (Doppler effect).
ശബ്ദതരംഗങ്ങളുടേയും പ്രകാശതരംഗങ്ങളുടേയും കാര്യത്തിൽ ഈ ഭൗതിക പ്രതിഭാസം നിരീക്ഷിക്കാം.
ആപേക്ഷിക ദൂരം കുറയുമ്പോൾ തരംഗത്തിന്റെ ആവൃത്തി കൂടുകയും ( തരംഗദൈർഘ്യം കുറയുകയും) ദൂരം കൂടുമ്പോൾ ആവൃത്തി കുറയുകയും (തരംഗദൈർഘ്യം കൂടുകയും) ചെയ്യും എന്നതാണ് ഡോപ്ലർ തത്ത്വം.
ശബ്ദത്തിന്റെ കാര്യത്തിൽ ഉച്ചതയിൽ (pitch) വരുന്ന ഏറ്റക്കുറച്ചിലായും പ്രകാശത്തിലാണെങ്കിൽ നിറംമാറ്റമായും ആണ് ഡോപ്ലർ പ്രഭാവം നമുക്കനുഭവപ്പെടുക.
1842-ൽ ക്രിസ്റ്റ്യൻ യൊഹാൻ ഡോപ്ലർ എന്ന ആസ്ട്രിയൻ ശാസ്ത്രജ്ഞനാണ് ഈ പ്രതിഭാസത്തിന് ശാസ്ത്രീയ വ്യാഖ്യാനം നൽകിയത്.
ഡോപ്ലർ പ്രഭാവം മൂന്ന് സന്ദർഭങ്ങളിലുണ്ടാകാം: സ്രോതസ്സ് സ്ഥിരാവസ്ഥയിലും നിരീക്ഷകൻ ചലനാവസ്ഥയിലും സ്രോതസ്സ് ചലനാവസ്ഥയിലും നിരീക്ഷകൻ സ്ഥിരാവസ്ഥയിലും സ്രോതസ്സും നിരീക്ഷകനും ചലനാവസ്ഥയിൽ.
ശബ്ദത്തിൽ സ്രോതസ്സ് ചലനാവസ്ഥയിലും നിരീക്ഷകൻ സ്ഥിരാവസ്ഥയിലും വാഹനം നീങ്ങുന്നതിനനുസരിച്ച് അതിന്റെ ശബ്ദത്തിന്റെ തരംഗദൈർഘ്യത്തിൽ വ്യത്യാസം വരുന്നത് കാണിക്കുന്ന ആനിമേഷൻ.
തീവണ്ടിപ്പാളത്തിനടുത്തു നിൽക്കുന്ന ഒരാൾക്ക് തീവണ്ടി അടുത്തുവരുന്തോറും അതിന്റെ വിസിലിന്റെ ഉച്ചത കൂടിവരുന്നതായും വണ്ടി കടന്നുപോയിക്കഴിയുമ്പോൾ ഉച്ചത പെട്ടെന്നു കുറയുന്നതായും അനുഭവപ്പെടും.
ഡോപ്ലർ പ്രഭാവത്തിന് ഉത്തമോദാഹരണമാണിത്.
വണ്ടി സമീപിക്കുന്തോറും വിസിലിൽ നിന്നു പുറപ്പെടുന്ന ശബ്ദതരംഗത്തിന്റെ സംപീഡനങ്ങളും (compressions) വിരളനങ്ങളും (rarefactions) തമ്മിൽ കൂടുതൽ അടുക്കുന്നു.
അപ്പോൾ ശ്രോതാവ് ഓരോ സെക്കൻഡിലും സ്വീകരിക്കുന്ന ശബ്ദതരംഗങ്ങളുടെ എണ്ണം യഥാർഥത്തിൽ ഉത്സർജിക്കപ്പെടുന്നതിനേക്കാൾ കൂടുതലായിരിക്കും.
അതായത് കേൾക്കുന്ന ശബ്ദത്തിന്റെ ആവൃത്തി വർധിക്കുന്നു; ഉച്ചത കൂടിയ ശബ്ദമായിട്ട് ഈ മാറ്റം അനുഭവപ്പെടുകയും ചെയ്യുന്നു.
തരംഗദൈർഘ്യവും ആവൃത്തിയും പ്രതിലോമാനുപാതികമായതിനാൽ ഇവിടെ ശബ്ദതരംഗങ്ങളുടെ തരംഗദൈർഘ്യം (wavelength) കുറയുന്നു എന്നു പറയാം.
വണ്ടി അകലുമ്പോൾ ശബ്ദതരംഗത്തിന്റെ വികാസം കൂടുന്നു.
യൂണിറ്റ് സമയത്ത് (ഒരു സെക്കൻഡിൽ) ശ്രോതാവു സ്വീകരിക്കുന്ന ശബ്ദതരംഗങ്ങളുടെ എണ്ണം കുറയുന്നു.
അതായത് ആവൃത്തി കുറഞ്ഞ് ഉച്ചതയും കുറയുന്നു.
സ്രോതസ്സിന്റെ ആവൃത്തി f {\displaystyle f} -ഉം അതിന്റെ ചലന പ്രവേഗം v s {\displaystyle v_{s}} -ഉം ശബ്ദത്തിന്റെ വായുവിലുള്ള പ്രവേഗം v {\displaystyle v} -യും ആയാൽ, സ്രോതസ്സ് നിരീക്ഷകനിലേക്ക് അടുക്കുമ്പോൾ 
പുതിയ ആവൃത്തി f 1 = f ( v v − v s ) {\displaystyle f^{1}=f\left({\frac {v}{v-v_{s}}}\right)} ആയി കൂടുകയും, സ്രോതസ്സ് നിരീക്ഷകനിൽ നിന്ന് അകലുമ്പോൾ 
പുതിയ ആവൃത്തി f 1 = f ( v v + v s ) {\displaystyle f^{1}=f\left({\frac {v}{v+v_{s}}}\right)} ആയി കുറയുകയും ചെയ്യുന്നു.
ഉദാഹരണമായി 400 ഹെർട്സ് (Hz) ആവൃത്തിയിൽ വിസിൽ മുഴക്കിക്കൊണ്ട് ഒരു തീവണ്ടി മണിക്കൂറിൽ 96 കി.
(27 മീ./സെ.) വേഗതയിൽ റെയിൽവേ സ്റ്റേഷനിൽ നില്ക്കുന്ന ഒരാളെ കടന്നു പോകുന്നു എന്നു സങ്കല്പിക്കുക.
ശബ്ദപ്രവേഗം = 346 മീ.
വണ്ടി അടുത്തേക്കു വരുമ്പോൾ ശ്രവിക്കുന്ന ആവൃത്തി
f 1 = f ( v v − v s ) = 400 ( 346 346 − 27 ) = 434 {\displaystyle f^{1}=f\left({\frac {v}{v-v_{s}}}\right)=400\left({\frac {346}{346-27}}\right)=434} ഹെർട്സ്
വണ്ടി കടന്നു പോയിക്കഴിയുമ്പോൾ
f 1 = f ( v v + v s ) = 400 ( 346 346 + 27 ) = 371 {\displaystyle f^{1}=f\left({\frac {v}{v+v_{s}}}\right)=400\left({\frac {346}{346+27}}\right)=371} ഹെർട്സ്
ശബ്ദപ്രവേഗത്തേക്കാൾ കൂടിയ വേഗതയിലാണ് ശബ്ദസ്രോതസ്സിന്റെ ചലനമെങ്കിൽ തരംഗങ്ങൾ അതിവ്യാപനം (overlap) ചെയ്ത് V ആകൃതിയിൽ ഞെരുങ്ങിയ ഒരു തരംഗാഗ്രം (wavefront) രൂപീകൃതമാകും.
ഇടതിങ്ങിയ ഈ വായു ഒരു 'ഷോക്ക് വേവ് കോൺ' ആയി രൂപംപൂണ്ട് 'സോണിക് ബൂം' ആയി നിരീക്ഷകനെ കടന്നുപോകും.
സൂപ്പർസോണിക് വിമാനത്തിൽനിന്നു ശ്രവിക്കുന്ന ശബ്ദത്തിന് ഈ മാറ്റമാണു സംഭവിക്കുന്നത്.
സ്രോതസ്സ് സ്ഥിരാവസ്ഥയിലും നിരീക്ഷകൻ ചലനാവസ്ഥയിലും
എല്ലാ ദിശകളിലേക്കും ഒരുപോലെ ശബ്ദവീചികൾ അയയ്ക്കുന്ന ഒരു സ്ഥിരസ്രോതസ്സാണ് S എന്നു കരുതുക.
സൈറൺ.
നിരീക്ഷകൻ A എന്ന സ്ഥലത്തു നിന്ന് സ്രോതസ്സിലേക്ക് അടുത്താൽ ഡോപ്ലർ പ്രഭാവം മൂലം ആവൃത്തി കൂടി ഉച്ചതയേറിയ ശബ്ദം കേൾക്കുന്നു.
സ്രോതസ്സിനെ കടന്ന് B-യിലേക്ക് അകലുമ്പോൾ ആവൃത്തി കുറഞ്ഞ് ശബ്ദത്തിന്റെ ഉച്ചതയും കുറയുന്നു.
ഇവിടെ
പുതിയ ആവൃത്തി f 1 = f ( f ( v ± v 0 ) v ) {\displaystyle f^{1}=f\left({\frac {f(v\pm v_{0})}{v}}\right)}
എന്ന സമീകരണം വഴി കണ്ടുപിടിക്കാം.
പ്രകാശത്തിൽ
ശബ്ദതരംഗങ്ങളിലെന്നപോലെ, വൈദ്യുതകാന്തതരംഗങ്ങളായ പ്രകാശത്തിലും ഡോപ്ലർ പ്രഭാവം സംഭവിക്കുന്നുണ്ട്.
പ്രഭാവത്തിൽ സമാനസ്വഭാവമുണ്ടെങ്കിലും ഇവിടെ ഡോപ്ലർ നീക്കം (Doppler shift) നിർണയിക്കാൻ ഉപയോഗിക്കുന്ന സൂത്രവാക്യം (formula) വ്യത്യസ്തമാണ്.
പ്രകാശികത്തിൽ (Optics), സ്പെക്ട്രോസ്കോപ്പിക നിരീക്ഷണത്തിലൂടെ ഡോപ്ലർ പ്രഭാവം വ്യക്തമായി തെളിയുന്നു.
വിദൂര ഗാലക്സികളിൽ നിന്നോ നക്ഷത്രങ്ങളിൽനിന്നോ വരുന്ന പ്രകാശരശ്മികളുടെ പഠനത്തിൽ നിന്ന് അവയുടെ ചലനസ്വഭാവത്തെക്കുറിച്ചു പഠിക്കാൻ കഴിയും.
നിർദിഷ്ട തരംഗദൈർഘ്യമുള്ള ഒരേ സ്രോതസ്സുതന്നെ സ്ഥിരമായിരിക്കുമ്പോഴും ചലിച്ചുകൊണ്ടിരിക്കുമ്പോഴും സ്പെക്ട്രോമീറ്ററിൽക്കൂടി നാം വീക്ഷിക്കുന്നു എന്നു കരുതുക.
ചലിക്കുന്ന സ്രോതസ്സിൽ സ്പെക്ട്രരേഖകൾക്ക് ചുവപ്പിന്റെ അറ്റത്തേക്കോ വയലറ്റിന്റെ അറ്റത്തേക്കോ വിസ്ഥാപനം (displacement) ഉള്ളതായിക്കാണാം.
ഈ നീക്കത്തെയാണ് ഡോപ്ലർ നീക്കം എന്നു വിവക്ഷിക്കുന്നത്.
ഉദാഹരണമായി നിരീക്ഷകൻ ഒരിടത്തു നിന്നുകൊണ്ട് അടുത്തുകൊണ്ടിരിക്കുന്ന ഒരു പ്രകാശ സ്രോതസ്സിനെ വീക്ഷിക്കുന്നു എന്നു കരുതുക.
λ {\displaystyle \lambda } അതിന്റെ തരംഗദൈർഘ്യവും v {\displaystyle v} പ്രവേഗവും c {\displaystyle c} പ്രകാശവേഗവും ആയാൽ
നിരീക്ഷിത തരംഗദൈർഘ്യം λ 1 = λ ( c − v c ) {\displaystyle \lambda ^{1}=\lambda \left({\frac {c-v}{c}}\right)} ആയിരിക്കും.
അതായത് നിരീക്ഷിത തരംഗദൈർഘ്യം കുറയുകയും (ആവൃത്തി കൂടുകയും) സ്പെക്ട്രരേഖ വയലറ്റുഭാഗത്തേക്കു നീങ്ങുകയും ചെയ്യുന്നു.
മറിച്ച്, സ്രോതസ്സ് നിരീക്ഷകനിൽനിന്ന് അകന്നുപോവുകയാണെങ്കിൽ നിരീക്ഷിത തരംഗദൈർഘ്യം വർധിച്ച് (ആവൃത്തി കുറഞ്ഞ്) സ്പെക്ട്രരേഖ ചുവപ്പുഭാഗത്തേക്കു നീങ്ങും.
അപ്പോൾ പുതിയ തരംഗദൈർഘ്യം
λ 1 = λ ( c + v c ) {\displaystyle \lambda ^{1}=\lambda \left({\frac {c+v}{c}}\right)}
എന്നതായിരിക്കും.
നിരീക്ഷണങ്ങളിൽനിന്ന് മിക്ക ഗാലക്സികളുടേയും നെബുലകളുടേയും നക്ഷത്രങ്ങളുടേയും ദൃശ്യസ്പെക്ട്രം ചുവപ്പുഭാഗത്തേക്കു നീങ്ങുന്നതായാണു കാണുന്നത്.
ഇതിനെ ചുവപ്പു നീക്കം (red shift) എന്നു വിശേഷിപ്പിക്കുന്നു.
അനേകം പ്രകാശവർഷം അകലെയുള്ള ഗാലക്സികളുടെ ഇത്തരം ചുവപ്പു നീക്കം ഗാലക്സികൾ തമ്മിൽ അകലുകയാണ് എന്നു തെളിയിക്കുന്നു.
ഇത് 'പ്രപഞ്ചം വികസിച്ചുകൊണ്ടിരിക്കുന്നു' (Expanding Universe) എന്ന ആശയത്തെ പിന്താങ്ങുന്നു.
ഡോപ്ലർ പ്രഭാവത്തിന് ശബ്ദത്തിലും പ്രകാശത്തിലും ഉള്ള വ്യത്യാസങ്ങൾ
അടിസ്ഥാനപരമായി മൂന്നു വ്യത്യാസങ്ങളാണ് ഇവ തമ്മിലുള്ളത്.
പ്രകാശികത്തിൽ, സ്രോതസ്സാണോ നിരീക്ഷകനാണോ ആപേക്ഷിക ചലനത്തിൽ എന്നുള്ളതിനെ ആശ്രയിച്ചല്ല തരംഗത്തിന്റെ ആവൃത്തിമാറ്റം.
ശബ്ദത്തിൽ, ഈ രണ്ടു വ്യത്യസ്ത സാഹചര്യങ്ങളിലും ആവൃത്തിമാറ്റം വ്യത്യസ്തമാണ്.
സ്രോതസ്സിനേയും നിരീക്ഷകനേയും തമ്മിൽ ബന്ധിപ്പിക്കുന്ന നേർരേഖയ്ക്ക് 90°-യിൽ (at right angle) സ്രോതസ്സോ നിരീക്ഷകനോ ചലിക്കുന്നു എന്നു കരുതുക.
ഇവിടെ ശബ്ദത്തിൽ ഡോപ്ലർ പ്രഭാവം (ആവൃത്തി മാറ്റം)ഉണ്ടാകുന്നില്ല.
എന്നാൽ പ്രകാശത്തിൽ ഡോപ്ലർ പ്രഭാവം സംഭവിക്കുന്നു.
തരംഗം സഞ്ചരിക്കുന്ന മാധ്യമവും ചലനാവസ്ഥയിലാണ് എങ്കിൽ നിരീക്ഷിത പ്രകാശത്തിൽ ആവൃത്തിയെ അത് ബാധിക്കുന്നില്ല.
എന്നാൽ ശബ്ദത്തിലെ നിരീക്ഷിത ആവൃത്തിയെ അതു ബാധിക്കുന്നു.
ഡോപ്ലർ പ്രഭാവം കൊണ്ടുള്ള പ്രായോഗിക പ്രയോജനങ്ങൾ
തരംഗസ്പെക്ട്രത്തിലെ ഫ്രോൺഹോഫർ രേഖകളുടെ വിസ്ഥാപനം അളന്ന്, ഭൂമിയെ അപേക്ഷിച്ച് വിവിധ നക്ഷത്രങ്ങൾ , ഗ്രഹങ്ങൾ , ഗാലക്സികൾ , നെബുലകൾ എന്നിവയുടെ പ്രയാണസ്വഭാവം (അകലുന്നോ അടുക്കുന്നോ എന്ന്), ചലന പ്രവേഗം എന്നിവ നിർണയിക്കാം.
സ്രോതസ്സ് ഭ്രമണം ചെയ്യുന്നെങ്കിൽ അതിന്റെ ദിശ, കറക്കത്തിന്റെ വേഗത എന്നിവയും മനസ്സിലാക്കാം.
ഒരേ സ്രോതസ്സിൽ നിന്നുള്ള പ്രകാശ സ്പെക്ട്രം വളരെ നാൾ ഛായാഗ്രഹണം ചെയ്താൽ ഒരു മാനചിത്രം (map) ഉണ്ടാക്കാൻ കഴിയും.
ഓരോ നിശ്ചിത രേഖയ്ക്കും വരുന്ന ഡോപ്ലർ നീക്കം ആധാരമാക്കി തയ്യാറാക്കുന്ന ഈ മാനചിത്രത്തിൽ നിന്നും ചലിക്കുന്ന സ്രോതസ്സിന്റെ ഏതു സമയത്തുമുള്ള പഥവും അവസ്ഥയും അടയാളപ്പെടുത്താം.
സൗരസ്പെക്ട്ര ഛായാഗ്രഹണത്തിൽ സൂര്യന്റെ പശ്ചിമാംഗത്തിനു സംഗതമായ ഫോൺഹോഫർ രേഖകൾ പൂർവാംഗത്തിലുള്ളവയെ അപേക്ഷിച്ച് വയലറ്റ് നിറത്തിലേക്കു നീങ്ങിയതായി കാണാം.
സൂര്യൻ പടിഞ്ഞാറു നിന്ന് കിഴക്കോട്ട് ഭ്രമണം ചെയ്യുന്നുവെന്ന് ഇതു തെളിയിക്കുന്നു.
ശനിഗ്രഹത്തിന്റെ വലയങ്ങളുടെ ഡോപ്ലർ പ്രഭാവം നിരീക്ഷിക്കുമ്പോൾ അതിന്റെ ഉൾവലയം ബാഹ്യവലയത്തേക്കാൾ വേഗത്തിൽ കറങ്ങുന്നതായി കാണുന്നു.
ഇത് ശനിയുടെ വലയങ്ങൾ ഘനാകാരമല്ല; അസന്തതമായ (discontinuous) ഒരു കൂട്ടം ഉപഗ്രഹങ്ങൾ അടങ്ങിയതാണ് എന്നു കാണിക്കുന്നു.
ദൂരദർശിനിയിൽക്കൂടി വീക്ഷിക്കുമ്പോൾ വേർതിരിഞ്ഞു കാണാൻ കഴിയാതെ ഒരു പ്രകാശബിന്ദുവായി മാത്രം കാണപ്പെടുന്ന യുഗ്മതാരകൾ അഥവാ ഇരട്ട നക്ഷത്രങ്ങൾ (double stars) ഉണ്ട്.
ഡോപ്ലർ തത്ത്വം അനുസരിച്ച് ഇവ ഇരട്ടയാണെന്നു കണ്ടുപിടിക്കാനാകും.
ഇത്തരം നക്ഷത്രങ്ങളുടെ പ്രകാശരേഖകൾ കാലികമായി ഇരട്ടയായും ഒറ്റയായും പ്രത്യക്ഷപ്പെടും.
A,B എന്നിവ യുഗ്മ നക്ഷത്രങ്ങളുടെ ആദ്യസ്ഥാനങ്ങളാണെന്നു കരുതുക.
A സൂര്യനിൽനിന്ന് അകന്നുപോകുമ്പോൾ B സൂര്യനോട് അടുക്കുകയായിരിക്കും.
അവ യഥാക്രമം A1,B1 എന്നീ സ്ഥാനങ്ങളിലെത്തുമ്പോൾ ഒറ്റവര മാത്രമായിരിക്കും സ്പെക്ട്രോ മീറ്ററിൽ പ്രത്യക്ഷപ്പെടുന്നത്.
ഡോപ്ലർ തത്ത്വപ്രകാരം എയർക്രാഫ്റ്റുകൾ, മിസ്സൈലുകൾ, ഉപഗ്രഹങ്ങൾ എന്നിവയുടെ സ്ഥാനനിർണയനം നടത്താൻ കഴിയും.
ഇവിടെ ഉച്ചാവൃത്തിയുള്ള റേഡിയോ തരംഗങ്ങൾ അയച്ച് ടാർജറ്റിൽ തട്ടി പ്രതിഫലിക്കുന്ന സിഗ്നലുകളുടെ ഡോപ്ലർ നീക്കം നിരീക്ഷിക്കുന്നു.
ടാർജറ്റ് അടുക്കുന്നോ അകലുന്നോ എന്നും അതിന്റെ വേഗത എത്രയെന്നും ഇതിൽനിന്നു മനസ്സിലാക്കാം.
ഡോപ്ളർ തത്ത്വത്തെ അടിസ്ഥാനപ്പെടുത്തിയാണ് ഡോപ്ലർ റഡാർ സംവിധാനം ചെയ്തിരിക്കുന്നത്.
ചിത്രത്തിൽ നിന്നും, അകന്നുകൊണ്ടിരിക്കുന്ന വിമാനത്തിൽ തട്ടി പ്രതിഫലിക്കുന്ന സിഗ്നലുകളുടെ തരംഗദൈർഘ്യം കൂടുന്നു എന്നും അടുക്കുന്ന വിമാനത്തിൽ തട്ടി പ്രതിഫലിക്കുന്ന സിഗ്നലുകളുടെ തരംഗദൈർഘ്യം കുറയുന്നു എന്നും കാണാം.
അന്തർവാഹിനി (submarine) പോലെ സമുദ്രാന്തർഭാഗത്തുള്ള വസ്തുക്കളുടേയും കൃത്യമായ സ്ഥാനം ഇതുപോലെ നിർണയിക്കാനാകും.
Wikimedia Commons has media related to Doppler effect .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോപ്ളർ_പ്രഭാവം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡോണി ടോണ്ടോ ഇംഗ്ലീഷ് വിലാസം https://ml.wikipedia.org/wiki/Doni_Tondo
മൈക്കലാഞ്ചലോ വരച്ച പൂർത്തിയായ ഒരേയൊരു പാനൽ പെയിന്റിംഗ് ആണ് ഡോണി ടോണ്ടോ അല്ലെങ്കിൽ ഡോണി മഡോണ (പൊതുവേ മൈക്കലാഞ്ചലോയുടേതാണെന്ന് സമ്മതിച്ചിട്ടുള്ളതും എന്നാൽ പൂർത്തിയാകാത്തതുമായ മറ്റ് രണ്ട് പാനൽ പെയിന്റിംഗുകൾ, എൻറോംബ്മെന്റും മാഞ്ചസ്റ്റർ മഡോണ എന്ന് വിളിക്കപ്പെടുന്നതും ലണ്ടനിലെ നാഷണൽ ഗാലറിയിൽ ഉണ്ട്.) ഇപ്പോൾ ഇറ്റലിയിലെ ഫ്ലോറൻസിലെ ഉഫിസിയിലും അതിന്റെ യഥാർത്ഥ ഫ്രെയിമിലും ഉണ്ട്.
ശക്തരായ ടസ്കൻ കുടുംബത്തിന്റെ മകളായ മദ്ദലീന സ്ട്രോസിയുമായുള്ള വിവാഹത്തിന്റെ ഓർമ്മയ്ക്കായി അഗ്നോലോ ഡോണിയാണ് ഡോണി ടോണ്ടോ വരയ്ക്കാൻ നിയോഗിച്ചത്.
ഇറ്റാലിയൻ ഭാഷയിൽ 'വൃത്തം' എന്നർത്ഥം വരുന്ന ഒരു ടോണ്ടോയുടെ രൂപത്തിലാണ് ഈ പെയിന്റിംഗ്.
കുറിപ്പുകൾ അവലംബം Natali, Antonio (2014), Michelangelo.
Inside and outside the Uffizi , Florence: Maschietto Editore, 2014.
ISBN 978-88-6394-085-5 Michelangelo Buonarroti, Doni Tondo , ColourLex E. Buzzegoli, R. Bellucci, Michelangelo’s Doni Tondo investigated with non-invasive analytical techniques, in Studying old master paintings, Technology and Practice, ed.
by M. Spring, London 2011
ഡോണ്ട് ബി ഔർ ഫാതെർസ് ഇംഗ്ലീഷ് വിലാസം https://ml.wikipedia.org/wiki/Don%27t_be_our_fathers
ദളിത്‌ മനുഷ്യരുടെ കഥ പറയുന്ന ഒരു ഡോക്യുമെന്ററി ആണ് 'ഡോണ്ട് ബി ഔർ ഫാതെർസ്'.
രൂപേഷ് കുമാർ രചനയും സംവിധാനവും നിർവഹിച്ച ഈ ചെറുചിത്രം നിർമിച്ചിരിക്കുന്നത് രമ്യ വള്ളത്തോൾ ആണ്.
പെരിങ്ങീൽ എന്ന ദളിത്‌ കോളനിയുടെ പശ്ചാതലത്തിൽ ദളിത്‌ ജനങ്ങൾക്ക്‌ എന്താണ് പോതുസമൂഹത്തോടു പറയാനുള്ളത് എന്ന് തുറന്നു കാട്ടുകയാണ് ഈ ചിത്രം നിരവധി ഫിലിം ഫെസ്ടിവലുകളിൽ പ്രദർശിപ്പിച്ചിട്ടുണ്ട്.
അവലംബം ↑ http://archives.deccanchronicle.com/130624/news-current-affairs/article/%E2%80%98don%E2%80%99t-be-our-fathers%E2%80%99-squeal-dalits%5Bപ്രവർത്തിക്കാത്ത+കണ്ണി%5D
ഡോപ്പിംഗ് (അർദ്ധചാലകം)
ഒരു അർദ്ധചാലകത്തിന്റെ ചാലകത വർദ്ധിപ്പിക്കത്തക്ക വിധത്തിൽ അതിന്റെ ക്രിസ്റ്റൽ ഘടനയിൽ ഏതെങ്കിലും അപദ്രവ്യം കലർത്തുന്ന പ്രക്രിയയെ ഡോപ്പിംഗ് എന്നു വിളിക്കുന്നു.
ഡോപ്പിംഗ് രണ്ടു വിധത്തിൽ ചെയ്യാവുന്നതാണ് : അഞ്ച് സംയോജക ഇലക്ട്രോണുകളുള്ള ഒരു മൂലകം കൊണ്ട് ക്രിസ്റ്റലിനെ ഡോപ്പ് ചെയ്ത് എൻ-ടൈപ്പ് ക്രിസ്റ്റൽ ആക്കുന്നു.
രണ്ടാമത്തെ രീതിയിൽ മൂന്ന് സംയോജക ഇലക്ടോണുകൾ ഉള്ള മൂലകം കൊണ്ട് ഡോപ്പ് ചെയ്ത് പി-ടൈപ്പ് ക്രിസ്റ്റൽ ആക്കി മാറ്റുന്നു.
സ്പെറി ഗൈറോസ്കോപ്പ് കമ്പനിയിലെ ജോൺ റോബർട്ട് വുഡ്യാർഡാണ് ഡോപ്പിംഗ് പ്രക്രിയയുടെ ഉപജ്ഞാതാവ്.
എന്നാൽ അദ്ദേഹത്തിനും മുൻപേ സെലെനിയം ഡിറ്റക്ടറുകളിൽ  ഡോപ്പിംഗിന്റെ സാധ്യതകളെക്കുറിച്ച് പഠനങ്ങൾ നടന്നിരുന്നു.
ബെൽ ലാബിലും മോർഗൻ സ്പാർക്സിലും സമാന കണ്ടുപിടിത്തങ്ങൾ നടത്തപ്പെട്ടിരുന്നു.
ഡോണറ്റെലോ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Donatello
ദൊനതെല്ലൊ ( c. – 13 December 1466), better known as Donatello ( English: / ˌ d ɒ n ə ˈ t ɛ l oʊ / Italian: [donaˈtɛllo] ) ഒരു പ്രശസ്ത നവോത്ഥാനകാല ചിത്രകാരനും ശില്പിയുമായിരുന്നു .
1386 -ൽ ഫ്ലോറൻസിൽ ജനിച്ച ഇദ്ദേഹത്തിന്റെ ബാസ്സോ റിലിവെറോ ശൈലിയാണ് ഇദ്ദേഹത്തെ പ്രശസ്തനാക്കിയത്.
മഗ്ദലന മറിയം , ദാവീദ് എന്നിവരുടെ ശിൽപങ്ങൾ ഇദ്ദേഹത്തിന്റെ പ്രശസ്ത ശിൽപങ്ങളിൽ ചിലതാണ്.
1466 ഡിസംബർ 13 -ന് ഫ്ലോറൻസിൽ വച്ച് അന്തരിച്ചു.
അവലംബം ബാഹ്യ ലിങ്കുകൾ Donatello എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Donatello: Biography, style and artworks Donatello: Art in Tuscany Donatello at The Metropolitan Museum of Art Donatello: Photo Gallery Donatello , by David Lindsay, 27th Earl of Crawford , from Project Gutenberg The Chellini Madonna Sculpture.
ഡോന സ്ട്രിൿലാന്റ്
ഡോന തിയോ സ്ട്രിൿലാന്റ് (ജനനം മേയ് 27, 1959), നോബൽ സമ്മാന ജേതാവായ, ലേസർ മേഖലയിൽ പ്രാവീണ്യം ലഭിച്ചിട്ടുള്ള കനേഡിയൻ ഭൗതികശാസ്ത്രജ്ഞയാണ് .
2018 ൽ ജെറാർഡ് മൗറുയോടൊപ്പം ഭൗതികശാസ്ത്രത്തിൽ നോബൽ സമ്മാനം പങ്കിടുകയുണ്ടായി,  അവരോടൊപ്പം ചിർപ്പ് പൾസ് ആംപ്ലിഫിക്കേഷൻ വികസിപ്പിച്ചെടുത്തതിനാണ് നോബൽ സമ്മാനം ലഭിച്ചത്.
ഇത് തീവ്രത ഉയർന്ന അൾട്രാഷോർട്ട് പൾസ് ഉത്പാദിപ്പിക്കാനും, ലേസർ മൈക്രോമെഷീനിങ്ങിനും, ലേസർ സർജറിക്കും, വൈദ്യശാസ്ത്രത്തിലും അടിസ്ഥാന ശാസ്ത്രത്തിലുമുള്ള പഠനങ്ങൾക്കും ഉപയോഗിക്കാവുന്നതാണ്.
വാട്ടർലൂ യൂണിവേഴ്സിറ്റി ഓഫ് ഫിസിക്സ് ആന്റ് ആസ്ട്രോണമി വിഭാഗത്തിലെ അസോസിയേറ്റ് പ്രൊഫസറാണ്.
ഭൗതികശാസ്ത്രത്തിൽ നോബൽ സമ്മാനം നേടുന്ന മൂന്നാമത്തെ വനിതയാണ് ( മേരി ക്യൂറിക്കും മരിയ ഗോപ്പേർട്ട്-മേയർക്കും ശേഷം).
1959 മേയ് 27-ന് കാനഡയിലെ ഒൺടേറിയോയിലെ ഗുൽഫിൽ ജനിച്ചു.
1981 ൽ മക്മാസ്റ്റർ യൂണിവേഴ്സിറ്റിയിൽ നിന്ന് എൻജിനീയറിങ് ഫിസിക്സിൽ ബിരുദം നേടി.
1989 ൽ റോച്ചസ്റ്റർ യൂണിവേഴ്സിറ്റിയിൽ ഫിസിക്സിൽ ഡോക്ടറേറ്റ് നേടി .
അവരുടെ ഡോക്ടറൽ തീസിസ് "അൾട്രാ ബ്രൈറ്റ് ലേസറിന്റെ വികസനവും, മൾട്ടി ഫോട്ടോൺ അയോണൈസേഷനിൽ അതിന്റെ ആപ്ലിക്കേഷനും" ആയിരുന്നു .
ജിറാഡ് മൗറൂവിന്റെ മേൽനോട്ടത്തിലായിരുന്നു ഈ പഠനം.
ഈ യൂണിവേഴ്സിറ്റിയിൽ വച്ചുതന്നെയാണ് ഇവർ ചിർപ്പ് പൾസ് ആംപ്ലിഫിക്കേഷൻ വികസിപ്പിച്ചെടുത്തത്
വാട്ടർലൂ യൂണിവേഴ്സിറ്റിയിലെ  ഡോന സ്ട്രിക്ലാന്റിന്റെ സംഘം ഔദ്യോഗികജീവിതം
1988 മുതൽ 1991 വരെ, നാഷണൽ റിസർച്ച് കൗൺസിൽ ഓഫ് കാനഡയിൽ ഗവേഷക സഹകാരിയായിരുന്നു സ്ട്രിക്ലാന്റ്.
1992 ൽ ലോറൻസ് ലിവർമോർ നാഷണൽ ലബോറട്ടറിയിലെ ലേസർ ഡിവിഷനിലെ ഒരു ഭൗതികശാസ്ത്രജ്ഞയായിരുന്ന അവർ പ്രിൻസെറ്റന്റെ അഡ്വാൻസ്ഡ് ടെക്നോളജി സെന്റർ ഫോർ ഫോട്ടോണിക്സ് ആൻഡ് ഒപ്റ്റോ ഇലക്ട്രോണിക് മെറ്റീരിയലിലെ സാങ്കേതിക ജീവനക്കാരിയായി പ്രവേശിക്കുകയും ചെയ്യും.
1997 ൽ വാട്ടർലൂ യൂണിവേഴ്സിറ്റിയിൽ അസിസ്റ്റന്റ് പ്രൊഫസർ ആയി ജോലിയിൽ പ്രവേശിച്ചു .
ഇപ്പോൾ അസോസിയേറ്റ് പ്രൊഫസറാണ്.
ഇപ്പോൾ അവിടെ നോൺ ലീനിയർ ഒപ്റ്റിക്സ് പഠനങ്ങൾക്കു വേണ്ടിയുള്ള അതി തീവ്ര ലേസർ സിസ്റ്റംസ് നിർമ്മിക്കുന്ന അൾട്രാസ്റ്റ്ഫാസ്റ്റ് ലേസർ ഗ്രൂപ്പിനെ നയിച്ചുകൊണ്ടിരിക്കുന്നു .
അവർ താനൊരു "ലേസർ ജോക്ക്" ആണെന്ന് സ്വയം വിശേഷിപ്പിക്കുന്നു .
2018 ഒക്ടോബർ 2 ന് ജെറിഡ് മൗറുവോടു കൂടി ചിർപ്പ് പൾസ് ആംപ്ലിഫിക്കേഷൻ  വികസിപ്പിച്ചെടുത്തതിന്  നോബൽ സമ്മാനം ലഭിച്ചു.
"കംപ്രഷൻ ഓഫ് ആംപ്ലിഫൈഡ് ഒപ്റ്റിക്കൽ ചിർപ്പ് പൾസസ്" 1985 ൽ പ്രസിദ്ധീകരിച്ചു.
സ്ട്രൈക്ലാൻഡിലെ സമീപകാല പ്രവർത്തനങ്ങൾ ടു-കളർ അഥവാ മൾട്ടി ഫ്രീക്വെൻസി ടെക്നിക്കുകൾ ഉപയോഗിച്ച് അൾട്രാഫാസ്റ്റ് ഒപ്റ്റിക്കൽ സയൻസിന്റെ അതിരുകൾക്കുള്ളിൽ മിഡ് ഇൻഫ്രാറെഡ് , അൾട്രാവയലറ്റ് എന്നീ തരംഗളെ ഉൾകൊള്ളിക്കൽ, കൂടാതെ രാമൻ ജെനറേളൻ എന്നിവയാണ്.
കണ്ണിലെ മൈക്രോ ക്രിസ്റ്റലൈൻ ലെൻസുകളിൽ പ്രെസ്ബയോപ്പിയ ഭേദമാക്കുന്നതിനായുള്ള മൈക്രോ മെഷീനിങ്ങിൽ അതി തീവ്ര ലേസറുകളുടെ സാധ്യതളെ കുറിച്ചും അവർ ഇപ്പോൾ പഠിച്ചുകൊണ്ടിരിക്കുന്നു.
55 വർഷത്തിനുള്ളിൽ നോബൽ നേടുന്ന ഫിസിക്സ് ആദ്യ ശാസ്ത്രജ്ഞയാണ് സ്ട്രിക്ലാന്റ്.
ഫിസിക്സ് പുരസ്കാരം നേടുന്ന മൂന്നാമത്തെ വനിതായാണിത് .
കണികകൾ, ആറ്റങ്ങൾ, വൈറസുകൾ, മറ്റ് ജീവകോശങ്ങൾ എന്നിവയെ ലേസർ ബീം വിരലുകൾ കൊണ്ട് പിടിച്ചെടുക്കുന്ന, "കണ്ണ് ശസ്ത്രക്രിയക്ക് വിപ്ലവകരമായ മാറ്റം" കൊണ്ടുവന്ന ഒപ്റ്റിക്കൽ ട്വീസറുകൾ കണ്ടുപിടിച്ചതിന് അമേരിക്കൻ ഭൗതിക ശാസ്ത്രജ്ഞനായ ആർതർ അഷ്കിൻ പുരസ്കാരം പങ്കുവക്കുകയുണ്ടായി .
അംഗീകാരങ്ങളും പദവികളും
ഒപ്റ്റികൽ സൊസൈറ്റിയുടെ വൈസ് പ്രസിഡന്റ് (2011), പ്രസിഡന്റ് (2013) എന്നീ പദവികൾ വഹിച്ചിട്ടുണ്ട്, കൂടാതെ 2004 മുതൽ 2010 വരെ ജേണലിസ്റ്റ് ഒപ്റ്റിക്സ് ലെറ്റേഴ്സിന്റെ ജേണൽ എഡിറ്ററായിരുന്നു .
1999 ൽ ഓന്റാരിയുടെ പ്രീമിയർ റിസർച്ച് എക്സലൻസ് അവാർഡ് കരസ്ഥമാക്കി.
2000 ൽ അവർ അവരുടെ ഗവേഷണത്തിനും അക്കാദമിക നേതൃത്വത്തിനും കോട്രെൽ സ്കോളർ അവാർഡ് സ്വീകരിച്ചു.
2008 ൽ ഒപ്റ്റിക്ക് സൊസൈറ്റി ഓഫ് അമേരിക്കയുടെ ഫെല്ലോ ആയി അംഗീകരുക്കപ്പെട്ടു .
1998 - ആൽഫ്രഡ് പി. സ്ലോൺ റിസർച്ച് ഫെലോഷിപ്പ് 1999 - പ്രീമിയർ റിസേർച്ച് എക്സലൻസ് അവാർഡ് 2000 - റിസർച്ച് കോർപ്പറേഷനിൽ നിന്നുള്ള കോറ്റ്റെൽ സ്കോളേഴ്സ് അവാർഡ് 2008 - അമേരിക്കയുടെ ഒപ്റ്റിക്കൽ സൊസൈറ്റി ഫെല്ലോ 2018 - ഫിസിക്സിൽ നോബൽ സമ്മാനം, ആർതർ അസ്കിൻ , ജെറാർഡ് മൗറൗ എന്നിവരോടൊപ്പം തിരഞ്ഞെടുത്ത പ്രസിദ്ധീകരണങ്ങൾ അവലംബം
ജഗതി ശ്രീകുമാർ ഇംഗ്ലീഷ് വിലാസം https://ml.wikipedia.org/wiki/Jagathy_Sreekumar
മലയാള സിനിമയിലെ പ്രമുഖനായ ഹാസ്യ നടൻ ആണ് ജഗതി എന്നറിയപ്പെടുന്ന ജഗതി ശ്രീകുമാർ .
മികച്ച ഹാസ്യ താരത്തിനുള്ള 2011-ലെ കേരള സംസ്ഥാന ചലച്ചിത്ര പുരസ്കാരം ഇദ്ദേഹത്തിനു ലഭിച്ചു .
പ്രമുഖ നാടകാചാര്യനായിരുന്ന പരേതനായ ജഗതി എൻ.കെ. ആചാരിയുടെയും പരേതയായ പൊന്നമ്മാളിന്റെയും മൂത്ത മകനായി 1950 ജനുവരി 5 -ന്‌, തിരുവനന്തപുരം ജില്ലയിലെ ജഗതിയിൽ ജനിച്ചു.
കൃഷ്ണകുമാർ എന്ന അനുജനും ജമീല, സുഗദമ്മ എന്നീ അനുജത്തിമാരും അദ്ദേഹത്തിനുണ്ട് അഭിനയ ജീവിതം
മലയാളത്തിൽ ഏകദേശം 1500 ഓളം ചിത്രങ്ങളിൽ അഭിനയിച്ചു .
മലയാള സിനിമയിലെ ഹാസ്യ സാമ്രാട്ട് എന്നു അറിയപ്പെടുന്നു.
അച്ഛന്റെ നാടകങ്ങളിലൂടെയാണ് ജഗതി കലാ ലോകത്തേക്ക് കടക്കുന്നത്.
തിരുവനന്തപുരം മോഡൽ സ്കൂളിൽ അഞ്ചാം ക്ലാസിൽ പഠിക്കുമ്പോഴാണ് ആദ്യ നാടകാഭിനയം.
എന്നാൽ 3-അം വയസ്സിൽ തന്നെ അച്ഛനും മകനും എന്ന ചിത്രത്തിൽ ശ്രീകുമാർ അഭിനയിച്ചു.
അച്ഛൻ ജഗതി എൻ കെ ആചാരി ആയിരുന്നു അതിന്റെ തിരക്കഥ.
തിരുവനന്തപുരം മാർ ഇവാനിയോസ് കോളേജിൽ നിന്നും ബോട്ടണിയിൽ ബിരുദമെടുത്ത ശേഷം മദിരാശിയിൽ കുറച്ചു കാലം മെഡിക്കൽ റെപ്രസന്റേറ്റിവായി ജോലി ചെയ്യവേയാണ് സിനിമയിലേയ്ക്ക് കാലെടുത്തു വെയ്ക്കുന്നത്.
ചട്ടമ്പി കല്യാണി എന്ന ചിത്രത്തിൽ അടൂർ ഭാസിയുടെ ശിങ്കിടി പയ്യന്റെ വേഷത്തിലൂടെ ജഗതി ശ്രദ്ധിക്കപ്പെട്ടു.
വെറും ഒരു കൊമേഡിയൻ എന്ന നിലയിൽ നിന്നും തന്റേതായ കഴിവുകളിലൂടെ ജഗതി മലയാള സിനിമയിലെ അതുല്യ നടനായി ഉയർന്നു.
1984 മുതൽ തൊണ്ണൂറുകൾ വരെ മലയാളസിനിമയുടെ സബ് സൂപ്പർസ്റ്റാർ ആയിരുന്നു.2012 മാർച്ച് 10 ന് ദേശീയ പാതയിൽ മലപ്പുറം ജില്ലയിലെ തേഞ്ഞിപ്പാലത്തിനടുത്തുള്ള പാണാമ്പ്രവളവിൽ വെച്ചുണ്ടായ വാഹനാപകടത്തിൽ ജഗതി ശ്രീകുമാറിനു ഗുരുതരമായ പരിക്കു പറ്റി.
തുടർന്ന് ഒരു വർഷത്തോളം അദ്ദേഹം ആശുപത്രിയിലായിരുന്നു.
ഇപ്പോഴും അദ്ദേഹം പൂർണാരോഗ്യം വീണ്ടെടുത്തിട്ടില്ല.
2022 മെയ് 1ാം തീയതി റിലീസ് ചെയ്ത "സി.ബി.ഐ 5 ദ് ബ്രയിൻ" എന്ന മമ്മൂട്ടി ചിത്രത്തിൽ അദ്ദേഹം വിക്രം എന്ന കഥാപാത്രമായി വീണ്ടും എത്തി ശ്രദ്ധ നേടി.
കേരളസംസ്ഥാന ചലച്ചിത്രപുരസ്കാരം മികച്ച ഹാസ്യതാരത്തിനുള്ള  അവാർഡ്‌ - 2011- സ്വപ്നസഞ്ചാരി പ്രതേക ജൂറി അവാർഡ്‌ -2009- രാമാനം പ്രതേക ജൂറി അവാർഡ്‌ -2007-   പരദേശി, അറബികഥ, വീരാളിപട്ട്‌ മികച്ച രണ്ടാമത്തെ നടൻ -2002 -മീശ മാധവൻ, നിഴൽക്കുത്ത് മികച്ച രണ്ടാമത്തെ നടൻ -1991- കിലുക്കം, അപൂർവം ചിലർ ഏഷ്യാനെറ്റ്‌  ഫിലിം അവാർഡ്‌ ജയ്ഹിന്ദ്‌ ടി വി അവാർഡ്‌
വിതുര സ്ത്രീപീഡന കേസ്
കോളിളക്കം സൃഷ്ടിച്ച വിതുര സ്ത്രീപീഡന കേസിൽ ജഗതി കുറ്റക്കാരനാണെന്ന് ആരോപിതനായിരുന്നു.
കേസിൽ പ്രതിചേർത്തിരുന്ന നടൻ ജഗതി ശ്രീകുമാറിനെ കോടതി നേരത്തെ വെറുതെ വിട്ടിരുന്നു.
ഈ വിധിയ്ക്കെതിരെ സർക്കാരിന്റെ അപ്പീൽ ഹൈക്കോടതിയിൽ നിലവിലുണ്ട്.
മാവേലിക്കരയിലെ ഫേബിയൻ ബുക്സ് പ്രസാധനം ചെയ്ത സാമൂഹിക പ്രവർത്തകയും ഫെമിനിസ്റ്റുമായ പ്രൊഫ. ഗീതയുടെ അന്യായങ്ങൾ എന്ന പുസ്തകത്തിൽ നടൻ ജഗതി ശ്രീകുമാറിനെ കുറിച്ച്‌ വിതുര പെൺകുട്ടി പറഞ്ഞ വാക്കുകളും ഉണ്ട്.
ജഗതി തന്നെ പീഡിപ്പിച്ചു എന്ന് യാതൊരു സംശ്ശയവുമില്ലായെന്നും, തന്നെ ഉപദ്രവിയ്ക്കാതെ വെറുതെ വിടണമെന്ന നിരന്തരമായ അഭ്യർത്ഥനയെ മാനിയ്ക്കാതെ, മുറിക്കുള്ളിൽ ഓടിച്ചു പിടിച്ചാണ്‌ ജഗതി തന്നെ പീഡിപ്പിച്ചതെന്നും‌ പെൺകുട്ടി പറയുന്നു.
അവലംബം ↑ http://www.mangalam.com/mangalam-varika/44220 ↑ http://www.mangalam.com/mangalam-varika/41653 ↑ ↑ http://www.hinduonnet.com/thehindu/fr/2005/06/10/stories/2005061002980100.htm Archived 2010-08-11 at the Wayback Machine .
The Hindu ↑ ↑ http://news.keralakaumudi.com/news.php?nid=0b6d04ff4c0bcbc16e8cf9a23a0d9194 കേരള കൗമുദി ↑ http://keralarani.com/news/movie-news-gossips/7616-did-jagathy-a-culprit-in-vidhura-case%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ Jagathy Sreekumar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Jagathi Sreekumar
ജഗതി (വിവക്ഷകൾ)
ജഗതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ജഗതി - തിരുവനന്തപുരം ജില്ലയിലെ ഒരു പ്രദേശം.
ജഗതി ശ്രീകുമാർ - ചലച്ചിത്ര അഭിനേതാവ്.
ജഗതി എൻ.കെ. ആചാരി - നാടകകൃത്തും പ്രക്ഷേപകനും തിരക്കഥാകൃത്തും അഭിനേതാവും.
ജഗതി ശ്രീകുമാറിന്റെ പിതാവ്.
ജഗതി (തച്ചു ശാസ്ത്രം) - അംശിച്ച തറയുടെ പ്രധാന ഭാഗം - കേരള തച്ചുശാസ്ത്രം.
ജഗതി (ഛന്ദസ്സ്) - ഒരു ഛന്ദസ്സ്.
ജഗതീതിലകം
മലയാള ഭാഷയിലെ ഒരു വൃത്തമാണ് ജഗതീതിലകം ലക്ഷണം “ ജഗതീതിലകം സസനജനത്തൊടു ഗുരു രണ്ടും. ”
അവലമ്പം ↑ വൃത്തമഞ്ജരി , ഏ .
Asiajahanslk ( സംവാദം ) 07:03, 10 നവംബർ 2018 (UTC)
ജഗതി ഇംഗ്ലീഷ് വിലാസം https://ml.wikipedia.org/wiki/Jagathy ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഓഗസ്റ്റ് മുതൽ തുടരുന്നു.